**Grad Dubrovnik**, Pred Dvorom 1, 20 000 Dubrovnik, OIB: 21712494719, kojega zastupa Gradonačelnik \_\_\_\_\_\_\_\_\_\_\_\_\_\_ (u daljnjem tekstu: Grad Dubrovnik)

i

**\_\_\_\_\_\_\_\_\_\_\_\_\_\_**, OIB: \_\_\_\_\_\_\_\_\_\_\_, \_\_\_\_\_\_\_\_\_ (u daljnjem tekstu: Autor)

sklapaju:

**UGOVOR O AUTORSKOM DJELU**

**temeljem Programa javnih potreba u kulturi Grada Dubrovnika za \_\_\_\_\_\_ godinu**

PREDMET UGOVORA

Članak 1.

Temeljem usvojenog Programa javnih potreba u kulturi Grada Dubrovnika za \_\_\_\_ godinu, a sukladno zakonskim propisima i odredbama Pravilnika o postupku donošenja Programa javnih potreba u kulturi Grada Dubrovnika, u Proračunu Grada Dubrovnika za \_\_\_\_ godinu (u daljnjem tekstu: Proračun) osigurana su namjenska sredstva u ukupnom iznosuod **\_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_ kuna) za program:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

s rokom izvršenja prema prijavi programa, a najkasnije do 31. prosinca \_\_\_\_ godine.

Ukoliko bi tijekom proračunske godine došlo do izmjena Proračuna Grada Dubrovnika kojima bi se promijenila (smanjila) visina proračunskih sredstava namijenjenih za ostvarivanje programa iz stavka 1. ovog članka, Autor potpisom ovog Ugovora prihvaća takvu promjenu (smanjenje), te se u tom slučaju odriče potraživanja gore navedenog iznosa.

Članak 2.

Sredstva iz članka 1. Autor može koristiti isključivo za izvršenje programa iz članka 1. ovog ugovora u skladu s obrascem troškovnika programa. Popunjena Prijavnica kojom se Autor prijavio na Javni poziv za predlaganje programa javnih potreba u kulturi Grada Dubrovnika za \_\_\_\_\_ godinu te troškovnik programa, sastavni su dio ovog ugovora.

ISPLATA SREDSTAVA

Članak 3.

Autor se obvezuje u pisanom obliku zatražiti isplatu sredstava iz članka 1. ovog Ugovora. Pisani zahtjev za isplatu dostavlja se na propisanom obrascu koji se može preuzeti na web stranici Grada Dubrovnika <https://www.dubrovnik.hr/uploads/pages/4/Zahtjev-za-isplatu-sredstava-po-ugovoru-o-sufinanciranju-programske-djelatnosti.doc> ili u Upravnom odjelu za kulturu i baštinu Grada Dubrovnika. Zahtjev se dostavlja Upravnom odjelu za kulturu i baštinu Grada Dubrovnika poštom, osobno ili na službenu e-mail adresu kultura@dubrovnik.hr.

Na temelju dostavljenog pismenog zahtjeva za isplatu te nakon odbitka obveznih poreza i doprinosa gdje je to primjenjivo, neto iznos sredstava će se isplatiti na račun Autora **IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

Odobrena sredstva Autoru se isplaćuju jednokratno, ovisno o raspoloživim sredstvima u Proračunu Grada Dubrovnika.

Zahtjev za isplatu odobrenih sredstava mora biti dostavljen najkasnije do 10. prosinca \_\_\_\_\_ godine, u protivnom će se smatrati da je Autor odustao od korištenja tog iznosa i ovaj će se Ugovor smatrati raskinutim.

Uvjet za isplatu odobrenih sredstava su izvršene obveze po prethodnim ugovorima.

IZVRŠENJE UGOVORA

Članak 4.

Autor se obvezuje da će odobrena financijska sredstva utrošiti strogo namjenski za ostvarenje predloženog i prihvaćenog programa, kao i da će osigurati preostala sredstva potrebna za izvršenje programa iz članka 1. ovog Ugovora, sve sukladno troškovniku koji čini sastavni dio ovog Ugovora. Autor se obvezuje voditi precizne i redovite račune vezane uz financirani program, koji moraju biti lako prepoznatljivi i provjerljivi.

Autor se obvezuje u svojim programskim materijalima navesti da je program sufinanciran sredstvima Grada Dubrovnika i pritom koristiti službeni logo Grada Dubrovnika.

Autor se obvezuje održavanje svojih programa pravovremeno prijaviti u Kalendar događanja Grada Dubrovnika, https://kalendar.dubrovnik.hr/, kako bi se izbjeglo preklapanje termina kulturnih događanja.

Grad Dubrovnik ne snosi ni posrednu ni neposrednu odgovornost za eventualne štete proizašle iz bilo koje aktivnosti Autora u provedbi ugovorenog programa. Sufinancirani program je u isključivoj odgovornosti Autora i ni pod kojim uvjetima ne predstavlja odraz stajališta Grada Dubrovnika.

IZVJEŠĆIVANJE I KONTROLA

Članak 5.

Radi kontrole namjenskog korištenja sredstava, Autor se obvezuje Gradu Dubrovniku dostaviti izvješće o izvršenju programa i namjenskom utrošku sredstava najkasnije mjesec dana po završetku programa, na adresu Upravni odjel za kulturu i baštinu Grada Dubrovnika, Branitelja 7., 20 000 Dubrovnik. Za cjelogodišnje programe i one koji se realiziraju u prosincu, izvješće je moguće dostaviti do 31. siječnja \_\_\_\_\_\_ godine.

Izvješće treba biti sastavljeno na za to predviđenom obrascu koji se može preuzeti na službenoj web stranici Grada Dubrovnika ili u Upravnom odjelu za kulturu i baštinu Grada Dubrovnika. Izvješće treba sadržavati najmanje:

1. opis izvršenog programa,
2. financijski pregled ukupnih prihoda i rashoda programa,
3. kopije računa koji su plaćeni sredstvima Grada Dubrovnika po ovom Ugovoru,
4. popratnu dokumentaciju vezanu uz izvršeni program (medijske objave, fotografije, fotografije s događanja i sl.).
5. ispisanu stranicu ili poveznicu s Kalendara događanja Grada Dubrovnika, iz kojeg je razvidno da je program pravovremeno prijavljen na https://kalendar.dubrovnik.hr/.
6. Ukoliko se radi o programima iz knjižnično – izdavačke djelatnosti, Autor je uz izvješće dužan dostaviti i jedan primjerak tiskanog izdanja koje je predmet ovog ugovora.

Članak 6.

Grad Dubrovnik pridržava pravo praćenja izvršenja programa iz članka 1. ovog Ugovora te preispitivanje trošenja sredstava u svako doba za vrijeme trajanja financijske potpore i nakon završetka programa.

Autor se obvezuje omogućiti Gradu Dubrovniku kontrolu i nadzor nad provedbom prihvaćenog programa, koje će Grad Dubrovnik obavljati neposredno ili posredno, putem drugih ovlaštenih stručnih pravnih i fizičkih osoba.

Autor ovlašćuje Grad Dubrovnik da radi nadzora namjenskog korištenja sredstava iz čl. 1. ovog ugovora neposredno kontaktira sve pravne i fizičke osobe kojima je prema priloženoj dokumentaciji isplatio novčana sredstva koja je dobio od Grada Dubrovnika po ovom Ugovoru.

IZMJENE U IZVRŠENJU PROGRAMA

 Članak 7.

Autor se obvezuje pravodobno obavijestiti Grad Dubrovnik o eventualnim objektivnim smetnjama za izvršenje programa iz članka 1. ovog Ugovora.

Autor se obvezuje pravodobno obavijestiti Grad Dubrovnik o manjim i većim izmjenama ugovornih odredbi.

Manje izmjene mogu biti:

* manje izmjene u proračunu programa
* Promjena bankovnog računa Autora
* Promjena adrese ili drugih podataka Autora
* Male promjene programa koje ne utječu na njegov opseg i ciljeve programa (npr. manje promjene u sadržaju ili u vremenskom rasporedu aktivnosti)

Manje izmjene ne zahtijevaju izradu dodatka ugovoru.

Veće izmjene su:

* Veće izmjene u proračunu koje značajno utječu na opseg i ciljeve programa
* Promjene programskih aktivnosti koje značajno utječu na opseg i ciljeve programa

Veće izmjene zahtijevaju izradu **dodatka ugovoru** i njegovo potpisivanje od strane Grada Dubrovnika i Autora.

Grad Dubrovnik odlučuje radi li se o manjoj ili većoj izmjeni i sukladno tome odlučuje je li potrebno izraditi dodatak ugovoru.

Članak 8.

Izmjene ugovora Autor može zatražiti najkasnije 30 dana prije isteka roka izvršenja programa, ali ne kasnije od 30. studenog \_\_\_\_\_\_\_\_ godine. Svaka izmjena ugovornih obveza treba biti zatražena i odobrena u pisanom obliku s obrazloženjem i eventualnom popratnom dokumentacijom kojom se opravdava zahtjev.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Grad Dubrovnik ima pravo ne odobriti prenamjenu dijela sredstava i/ili produljenje roka provedbe programa ako se time bitno mijenja sadržaj i priroda programa ili ako zahtjev nema utemeljenje u objektivnim razlozima za prenamjenu i/ili produljenje roka provedbe. Odluku o odobrenju ili neodobrenju izmjena Grad Dubrovnik mora donijeti u roku od 20 radnih dana od dostave zahtjeva od strane Autora.

POVRAT SREDSTAVA

Članak 9.

Autor je dužan u roku od 30 dana od poziva Grada Dubrovnika vratiti primljena sredstva uvećana za zakonsku zateznu kamatu ukoliko u rokovima predviđenim ovim Ugovorom:

a) nije realizirao program utvrđen proračunom i Ugovorom,

b) sredstva nije koristio namjenski

c) nije utrošio sva odobrena sredstva

d) iz neopravdanih razloga nije podnio izvješće u propisanom roku

e) krši odredbe ovog Ugovora

U slučaju da Autor ne uplati sredstva koja duguje Gradu Dubrovniku u zadanom roku, pokrenut će se postupak prisilne naplate, a Autor neće moći ostvariti financijska sredstva sljedeće dvije godine, odnosno sve dok traje postupak prisilne naplate.

OSTALE ODREDBE

Članak 10.

Potpisom ovog Ugovora Autor potvrđuje da troškovi programa koji se financiraju temeljem ovog Ugovora nisu financirani iz drugih javnih sredstava: državnog proračuna, proračuna Europske unije i/ili sredstava proračuna jedinica lokalne i regionalne samouprave.

Članak 11.

Potpisom ovog Ugovora Autor se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 12.

Potpisani ugovor Autor mora dostaviti Gradu Dubrovniku najkasnije u roku 60 dana od dana primitka, u protivnom će se smatrati da je odustao od korištenja dodijeljenih sredstava.

Članak 13.

Sve eventualne sporove proizašle iz ovog Ugovora ugovorne strane nastojat će riješiti mirnim putem, a ukoliko u tome ne uspiju nastali spor će rješavati stvarno nadležni sud u Dubrovniku.

Članak 14.

Potpisom ovog Ugovora Autor izjavljuje da je uredno ispunio obveze iz svih prethodno sklopljenih ugovora o financiranju iz javnih izvora.

Članak 15.

Ovaj Ugovor sklopljen je u 2 (dva) istovjetna primjerka, od kojih svaka ugovorna strana zadržava po 1 (jedan) primjerak.

U Dubrovniku, \_\_\_\_\_\_\_\_\_\_\_\_\_.

KLASA:

URBROJ:

|  |  |
| --- | --- |
| **GRAD DUBROVNIK** |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Gradonačelnik | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Autor |